Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: 2001. évi XXXVII. törvény (a továbbiakban: Tpr.) 8. § (4) bekezdése és 32. § (9) bekezdése alapján igényelhetik a
Paragraph Index: 1263

l) A 25. b) pont szerinti hozzájárulás felhasználásánál a Kt. 19. §-ának (2)—(3) bekezdésében foglaltakat be kell tartani: a pedagógus nem választhat olyan tankönyvet, amelynek igénybevétele az iskolai tankönyvrendelés és tankönyvellátás jogszabályban meghatározott rendje szerint nem biztosítható valamennyi tanulónak. Tanítási év közben a meglévõ tankönyvek beszerzésére vonatkozó döntés nem változtatható meg, ha abból a szülõre fizetési kötelezettség hárul. Továbbá meg kell tartani a Tpr. 7. §-ának (3)—(4) bekezdésében és 8. §-ának (8) bekezdésében foglaltakat: az iskolának biztosítania kell, hogy a napközis és a tanulószobai foglalkozásokon megfelelõ számú tankönyv álljon a tanulók rendelkezésére a tanítási órákra történõ felkészüléshez. Az iskola részére tankönyvtámogatás céljára jutó összegnek — az általános hozzájárulás tanulói tankönyvvásárláshoz és a kiegészítõ hozzájárulás ingyenes tankönyvellátáshoz együttes összegének — legalább 25%-át tartós tankönyv, illetve az iskolában alkalmazott ajánlott és kötelezõ olvasmányok vásárlására kell fordítani. A megvásárolt könyv és tankönyv az iskola tulajdonába, az iskolai könyvtár, könyvtárszoba állományába kerül. Az iskolai tankönyvvásárláshoz nyújtott normatív hozzájárulás — a normatív kedvezményre jogosult tanulók körében — a tanulói munkatankönyv, munkafüzet, ajánlott és kötelezõ olvasmányok beszerzésének támogatására is felhasználható, amennyiben a 25. b) pont alatt meghatározott normatív kedvezmények biztosítottak.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes